ÜTLE “EI”
Eesmärk: Lapsed õpivad ütlema “ei”, kui neid sunnitakse tegema midagi, mida nad ei taha teha.
TÖÖJUHEND
1.	Oskuse olulisus: Korda ei ütlemise oskuse olulisust, kui sa pead tegema, mida sa ei taha teha. Arutlege võimalike tagajärgede üle, kui nad ei oska “ei” ütelda. Rõhuta, et sõbrad ei sunni sind midagi halba või vale tegema.
2.	Sissejuhatus: Loe see luuletus klassis ette:
Meil kõigil on sõbrad, keda me jumaldame.
Ning on täiesti kindel, et meie meeldime neile ka.
Nad on sõbrad, sest nad hoolivad meist.
Nad on sõbrad, sest nad on ausad ja õiglased.
Kuid on ka teisi, kes juhivad meid õigelt teelt kõrvale.
Me peame olema ettevaatlikud, või me oleme hädas.
Nad sunnivad meid käituma valesti. 
Selliseid sõpru ei ole meil vaja.
Ütle “ei” tegudele ,mis on valed
Ning sa tunned end õnnelikuna. (Ballare & Lapros 1994).
3.	Oskuse komponendid: (kirjuta tahvlile)
•	Mida teised lapsed tahavad, et sa teeksid?
•	Mis juhtub, kui sa seda teed?
•	Otsusta, kas see tegu on õige või vale.
•	Kui tegu on vale, ütle “ei”.
•	Kui küsitakse, põhjenda oma vastust.
4.	Oskuse kujundamine: Õpetaja kujundab oskuse teeseldes, et ta on õpilane ning grupp õpilasi käsib tal  teha midagi, mis on vale. 
5.	Käitumise harjutamine: 
•	Valik: Õpetaja valib õpilased rollimängu.
•	Rollimäng: Õpilased mängivad läbi rollimänge, mis olid eelmise tunni kodutööks.
•	Viimistlus: Pärast iga rollimängu pöörata tähelepanu õigele käitumisele, märkida ära vale või ebakorrektne käitumine ning korrata rollimängu koos parandustega. Kui parandusi pole, on rollimäng õnnestunud.
•	Kinnistamine: Suuline kiitus õpetajalt ja kaasõpilastelt; tunnistused, mis tõendavad, et oled võimeline survele vastu seisma.
•	Diskussioon: Lase õpilastel arutleda rollimängude üle: milliseid vigu tehti, mis oli hästi. Küsi õpilastelt, kuidas nemad samasuguses situatsioonis käituksid, kuidas ütleksid “ei”. Milliseid raskusi on ette tulnud, kui nad on pidanud “ei” ütlema? Mida on neile öeldud, kui nad on keeldunud tegemast midagi vale ja halba?
6.	Harjutamine: Lase õpilastel täita tööleht “ Vastus on “ei””. Õpilased kirjutavad, kuidas nad on ütelnud “ei” kellelegi, kes on käskinud neil teha midagi halba. Nad peaksid ka kirjutama põhjustest, miks nad keeldusid.
7.	Iseseisev kasutamine: Kirjuta üles juhtumeid, kui puutusid kokku survega ning kuidas sa sellega toime tulid. Katsu kirjutamisel kasutada täpset sõnastust, kuidas suule survet avaldati ning mida sina vastasid.
8.	Tähtsustamine: Õpetaja tuletab lastele meelde, et tõelised sõbrad ei kasuta üksteist ära, ei käse teha asju, mis on valed.

Kasutatud kirjandus:
1.	Ballare, A. & Lampros, A. (1994). Social Skills Lessons & Activities.
2.	Teaching Guide: Saying NO for grades K-5.
3.	http://www.goodcharacter.com/YSS/SayingNo.html 

NIMI_____________________               KUUPÄEV______________________

TÖÖLEHT „VASTUS ON “EI””

JUHEND: Kirjuta, mida sa vastad lastele, kes käsivad sul teha midagi, mida sa ei taha teha. Kirjuta ka põhjus, miks sa keeldud.

Probleem: Mõned lapsed sinu klassist tahavad, et sa murraksid sisse võõrasse autosse.
Ütle:-------------------------------------------------------------------------------------------------                                                                     
Miks: -----------------------------------------------------------------------------------------------

Probleem: Sõber tahab, et sa võtaksid ema rahakotist raha.
Ütle: ---------------------------------------------------------------------------------------------------
Miks: --------------------------------------------------------------------------------------------------

Probleem: Mõned klassikaaslased tahavad, et sa koos nendega kehalise kasvatuse tunnist ära läheksid. 
Ütle: -------------------------------------------------------------------------------------------
Miks: -------------------------------------------------------------------------------------------

KOOL